ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**ՈՐՈՇՈՒՄ**

\_\_\_\_\_\_\_\_\_\_\_\_\_\_\_\_\_\_\_\_ 2021 թվականի N \_\_\_\_-Ն

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

 Հիմք ընդունելով «Հայաստանի Հանրապետության բյուջետային համակարգի մասին» օրենքի 23-րդ հոդվածի 3-րդ մասը և «Նորմատիվ իրավական ակտերի մասին» օրենքի 33-րդ հոդվածը` Հայաստանի Հանրապետության կառավարությունը որոշում է.

1. «Հայաստանի Հանրապետության 2021 թվականի պետական բյուջեի մասին» Հայաստանի Հանրապետության օրենքի N 1 հավելվածի N 2 աղյուսակում կատարել վերաբաշխում և Հայաստանի Հանրապետության կառավարության 2020 թվականի դեկտեմբերի 30-ի «Հայաստանի Հանրապետության 2021 թվականի պետական բյուջեի կատարումն ապահովող միջոցառումների մասին» N 2215-Ն որոշման N 3, 4, 5, 9 և 9.1 հավելվածներում կատարել փոփոխություններ` համաձայն NN 1, 2, 3 և 4 հավելվածների:

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից։

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**» **ՈՐՈՇՄԱՆ** **ՆԱԽԱԳԾԻ ԸՆԴՈՒՆՄԱՆ ՎԵՐԱԲԵՐՅԱԼ**

**1. Իրավական ակտի անհրաժեշտությունը (նպատակը)**

Ներկայացվող նախագծի նպատակը ՀՀ կառավարության 14.05.2020թ. N 968-Լ որոշմամբ հաստատված՝ Երեխա ունեցող ընտանիքների բնակարանային ապահովության պետական աջակցության ծրագրերի, այդ թվում՝ միանվագ դրամական աջակցության, կանխավճարի ապահովագրության և երեխայի ծննդյան աջակցության ծրագրերի շրջանակներում ՀՀ աշխատանքի և սոցիալական հարցերի նախարարության հետ պայմանագիր կնքած բանկեր դիմած, ինչպես նաև երեխայի ծննդյան աջակցության ծրագրի շրջանակներում նախարարություն դիմած քաղաքացիներին աջակցության տրամադրումն է։

2021 թվականի պետական բյուջեով («1068. Ժողովրդագրական վիճակի բարելավում» ծրագրի «12003. Երեխա ունեցող ընտանիքների բնակարանային ապահովման աջակցություն» միջոցառում) երրորդ եռամսյակի համար նախատեսված ֆինանսական միջոցները (131.690.0 հազ. դրամ) 2021 թվականի հուլիսի 9-ի դրությամբ սպառվել են, ինչը պայմանավորված է այն հանգամանքով, որ 2021 թվականի հուլիս ամսվա ընթացքում (09.07.2021թ. դրությամբ) վճարվել են հունիս ամսվա հայտերը, քանի որ 2021 թվականի 2-րդ եռամսյակի ֆինանսական միջոցների համալրման շրջանակներում վերաբաշխված 100 մլն դրամը սպառվել է 07.06.2021թ.։

**1.1. Կարգավորման հարաբերությունների ներկա վիճակը և առկա խնդիրները**

ՀՀ կառավարության 14.05.2020թ. N 968-Լ որոշմամբ հաստատված՝ Երեխա ունեցող ընտանիքների բնակարանային ապահովության պետական աջակցության ծրագրերի շրջանակներում 20.07.2021թ. դրությամբ աջակցություն է ստացել 1251 շահառու, փոխանցված ընդհանուր դրամական միջոցները կազմում են **902.204.384** դրամ, որից **564.945.247** հազ. դրամը 2021 թվականին 838 (157-ը՝ միանվագ դրամական աջակցության ծրագրով, 189-ը՝ կանխավճարի ապահովագրության ծրագրով, 492-ը՝ երեխայի ծննդյան աջակցության ծրագրով) շահառուի համար։

Հաշվի առնելով 20.07.2021թ. դրությամբ ծրագրերի համար դիմողների թիվը, ինչպես նաև նախորդ ամիսներին հաստատված հայտերի հիման վրա կատարված կանխատեսումները, որոնց համաձայն միջինում ամսական աջակցություն է ստանում 145 շահառու, ընդհանուր 100 մլն դրամի չափով, ինչպես նաև 28.07.2021թ. դրությամբ արդեն հաստատված, բայց դեռևս չվճարված հայտերը (շուրջ 67 մլն դրամի չափով), 2021 թվականի երրորդ և չորրորդ եռամսյակների համար կպահանջվի ևս 420 մլն դրամ (280 մլն դրամը երրորդ եռամսյակի համար, 140 մլն դրամը չորրորդ եռամսյակի համար) շուրջ 630 (110-ը՝ միանվագ դրամական աջակցության ծրագրով, 165-ը՝ կանխավճարի ապահովագրության ծրագրով, 355-ը՝ երեխայի ծննդյան աջակցության ծրագրով) շահառուի վճարում իրականացնելու համար։

**1.2. Առկա խնդրի առաջարկվող լուծումը**

Վերոգրյալ 630 շահառուներին աջակցություն տրամադրելու համար հատկացնել 420 մլն դրամ:

Ներկայացվող Նախագծով առաջարկում ենք նշված գումարը պակասեցնել ՀՀ պետական բյուջեի «1102. Կենսաթոշակային ապահովություն» ծրագրի «12003. Աշխատանքային կենսաթոշակներ» միջոցառումից։ Այս դեպքում հաշվի է առնվել խնդրո առարկա միջոցառման գծով նախատեսված ծախսերի գծով 2021 թվականի առաջին 7 ամիսների փաստացի կատարողականը։

**2. Կարգավորման առարկան**

Ներկայացվող նախագծով առաջարկվում է ՀՀ կառավարության 14.05.2020թ. N 968-Լ որոշմամբ հաստատված՝ Երեխա ունեցող ընտանիքների բնակարանային ապահովության պետական աջակցության ծրագրերի շրջանակներում 2021 թվականի երրորդ և չորրորդ եռամսյակներում դիմող 630 շահառուներին ֆինանսական աջակցություն տրամադրելու նպատակով հատկացնել 420 մլն դրամ:

**3. Իրավական ակտի կիրառման դեպքում ակնկալվող արդյունքը**

ՀՀ կառավարության 14.05.2020թ. N 968-Լ որոշմամբ հաստատված՝ Երեխա ունեցող ընտանիքների բնակարանային ապահովության պետական աջակցության ծրագրերի շարունակականության ապահովում, ծրագրերի արդյունավետության բարձրացում և ծնելիության խրախուսում երեխաներ ունեցող ընտանիքների աջակցության ճանապարհով։

**4. Տեղեկանք**

«Հայաստանի Հանրապետության 2021 թվականի պետական բյուջեի մասին» Հայաստանի Հանրապետության օրենքում վերաբաշխում և «Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի ընդունումից հետո այլ իրավական ակտերի ընդունման անհրաժեշտություն չի առաջանա, իսկ ՀՀ 2021 թվականի պետական բյուջեի ծախսերը և եկամուտները չեն ավելանա։

Ստորև ներկայացվում է Երեխա ունեցող ընտանիքների բնակարանային ապահովության պետական աջակցության 2020-2023թթ. ծրագրերի շրջանակներում աջակցություն ստացած շահառուների վերաբերյալ /08.01.2021-20.07.2021թթ./ տեղեկանքը։

**ՏԵՂԵԿԱՆՔ**

Երեխա ունեցող ընտանիքների բնակարանային ապահովության պետական աջակցության 2020-2023թթ. ծրագրերի շրջանակներում աջակցություն ստացած շահառուների վերաբերյալ /08.01.2021-20.07.2021թթ./

|  |  |  |  |  |
| --- | --- | --- | --- | --- |
| *№* | *Ծրագիր* | *Շահառուների թիվ* | *Աջակցության չափ (ՀՀ դրամ)* | *Ամիս* |
|  | Միանվագ դրամական աջակցություն | 10 | 7,253,600 | Հունվար 2021թ.**40,835,855 դրամ** |
|  | Կանխավճարի ապահովագրություն | 12 | 611,029 |
|  | Երեխայի ծննդյան աջակցություն | 45 | 32,971,226 |
|  | Միանվագ դրամական աջակցություն | 12 | 9,215,300 | Փետրվար 2021թ.**90,837,605 դրամ** |
|  | Կանխավճարի ապահովագրություն | 8 | 329,734 |
|  | Երեխայի ծննդյան աջակցություն | 97 | 81,292,571 |
|  | Միանվագ դրամական աջակցություն | 23 | 16,602,419 | Մարտ 2021թ.**69,889,073 դրամ** |
|  | Կանխավճարի ապահովագրություն | 17 | 1,000,179 |
|  | Երեխայի ծննդյան աջակցություն | 53 | 52,286,475 |
|  | Միանվագ դրամական աջակցություն | 34 | 27,255,630 | Ապրիլ 2021թ.**114,929,298 դրամ** |
|  | Կանխավճարի ապահովագրություն | 35 | 2,125,734 |
|  | Երեխայի ծննդյան աջակցություն | 102 | 85,547,934 |
|  | Միանվագ դրամական աջակցություն | 12 | 7,614,038 | Մայիս 2021թ.**16,692,267 դրամ** |
|  | Կանխավճարի ապահովագրություն | 29 | 2,508,660 |
|  | Երեխայի ծննդյան աջակցություն | 10 | 6,569,569 |
|  | Միանվագ դրամական աջակցություն | 39 | 35,136,130 | Հունիս 2021թ.[[1]](#footnote-1)**100,076,734 դրամ** |
|  | Կանխավճարի ապահովագրություն | 40 | 3,227,522 |
|  | Երեխայի ծննդյան աջակցություն | 71 | 61,713,082 |
|  | Միանվագ դրամական աջակցություն | 27 | 25,090,000 | Հուլիս 2021թ.[[2]](#footnote-2)**131,684,415 դրամ** |
|  | Կանխավճարի ապահովագրություն | 48 | 3,511,780 |
|  | Երեխայի ծննդյան աջակցություն | 114 | 103,082,635 |
| **Ընդամենը՝ 564,945,247 դրամ** |

1. Հունիս ամսվա ընթացքում (07.06.2021թ. դրությամբ) վճարվել են մայիս ամսվա հայտերը, քանի որ 2-րդ եռամսյակի ֆինանսական միջոցների համալրման շրջանակներում վերաբաշխված 100 մլն դրամի հայտը հաստատվել էր 01.06.2021թ.։ [↑](#footnote-ref-1)
2. Հուլիս ամսվա ընթացքում (09.07.2021թ. դրությամբ) վճարվել են հունիս ամսվա հայտերը, քանի որ 2-րդ եռամսյակի ֆինանսական միջոցների համալրման շրջանակներում վերաբաշխված 100 մլն դրամը սպառվել է 07.06.2021թ.։ [↑](#footnote-ref-2)